ai4bharat/Pralekha huggingface dataset:
صحت اور خاندانی بہبود کی وزارت
ڈاکٹر من سکھ مانڈویہ نے دیسی ٹیکنالوجی کے لئے تحقیق و ترقی  کے تعلق سے باہمی تعاون کے امکانات کا پتہ لگانے کے لئے مرکزی وزارت صحت، کیمیاجات و کھاد کی وزارت اور ٹیکنالوجی ڈیولپمنٹ بورڈ کی میٹنگ کی صدارت کی
قابل احترام وزیر اعظم نے جس ’نیو انڈیا‘ کا خواب دیکھا ہے اختراعاتی دیسی ٹیکنالوجی ہمیں اس راہ پر مضبوطی کے ساتھ لے جائے گی: ڈاکٹر من سکھ مانڈویہ
نئی دہلی، 15/فروری 2022 ۔ صحت و کنبہ بہبود اور کیمیاجات و کھادوں کے مرکزی وزیر ڈاکٹر من سکھ مانڈویہ نے سائنس و ٹیکنالوجی کے محکمہ کے تحت کام کرنے والے ٹیکنالوجی ڈیولپمنٹ بورڈ کی ایک میٹنگ کی صدارت کی، جس نے ایک پرزنٹیشن دیا، جس میں اس طریقہ کار کو واضح کیا گیا جس کے ذریعے ٹیکنالوجی ڈیولپمنٹ بورڈ، صحت و کنبہ بہبود کی وزارت اور کیمیاجات و کھادوں کی وزارت، تحقیق و ترقی سے متعلق کاموں کو باہمی تعاون کو فروغ دے سکتا ہے۔
اس موقع پر اظہار خیال کرتے ہوئے ڈاکٹر من سکھ مانڈویہ نے کہا کہ ہمیں آتم نربھر بھارت کے جذبے کے ساتھ تحقیقی کاموں کو فروغ دینے کے لئے مل جل کر کام کرنا چاہئے۔ کیمیاجات کے شعبے کے علاوہ ہمیں فارما اور صحت کے میدان میں ایسے شعبوں کی نشان دہی کرنی چاہئے جہاں ترقی کے لئے کام کیا جاسکے اور باہمی تعاون کے ذریعے دیسی ٹیکنالوجی کو اپنایا جاسکے۔
بورڈ کے کاموں کو وسعت دینے اور اس کے کام کاج کو مزید مؤثر بنانے کی ضرورت پر زور دیتے ہوئے ڈاکٹر من سکھ مانڈویہ نے ٹیکنالوجی ڈیولپمنٹ بورڈ کو مشورہ دیا کہ وہ بھارت کے سبھی صنعتی کلسٹروں تک پہنچے اور چھوٹے و بڑے صنعت کاروں کے درمیان بیداری پیدا کرے۔ انھوں نے مزید کہا کہ ہمیں چاہئے کہ ہم انھیں مطلع کریں اور انھیں سکھائیں کہ کیسے ٹیکنالوجی ڈیولپمنٹ بورڈ اختراعاتی دیسی ٹیکنالوجی کے فروغ میں کیسے ان کی مدد کرسکتا ہے۔ اس سے مثبت نتائج برآمد ہوں گے اور اس سے خودکفیل بھارت کے وزیر اعظم جناب نریندر مودی کے ویژن کو عملی شکل دینے کی سمت بڑھنے میں ملک کی مدد ملے گی۔
میٹنگ میں یہ فیصلہ بھی کیا گیا کہ صحت و کنبہ بہبود کی وزارت اور کیمیاجات و کھادوں کی وزارت کے متعلق کاموں میں تحقیق و ترقی  کو فروغ دینے کے سلسلے میں دونوں وزارتوں کے متعدد محکمے ٹیکنالوجی ڈیولپمنٹ بورڈ اور دیگر حصص داروں کے ساتھ برابر میٹنگیں کریں گے۔ وہ متعلقہ شعبوں میں دیسی ٹیکنالوجی کے فروغ کے مواقع کا پتہ لگائیں گے اور ایسے شعبوں کی بھی نشان دہی کریں گے جہاں باہمی تعاون کے امکانات موجود ہیں۔
ٹیکنالوجی ڈیولپمنٹ بورڈ کے بارے میں:
بھارت سرکار کی سائنس و ٹیکنالوجی کی وزارت کے تحت ٹیکنالوجی ڈیولپمنٹ بورڈ کا قیام 1996 میں عمل میں آیا تھا، جس کا مقصد درآمد شدہ ٹیکنالوجی کو اپنانے کے عمل کو فروغ دینے کے ساتھ ساتھ دیسی ٹیکنالوجی کو فروغ دینا اور اس کو تجارتی شکل دینا تھا۔ ٹیکنالوجی ڈیولپمنٹ بورڈ ان سرگرمیوں کے لئے تکنیکی اور مالی مدد دستیاب کراتا ہے۔
میٹنگ میں تین وزارتوں کے اعلیٰ اہل کاروں نے شرکت کی، جن میں مرکزی صحت سکریٹری جناب راجیش بھوشن، محکمہ فارما کی سکریٹری محترمہ ایس اَپرنا، کیمیکلز اور پیٹرو کیمیکلز محکمہ کی سکریٹری محترمہ آرتی آہوجا، سائنس و ٹیکنالوجی محکمہ کے سکریٹری ڈاکٹر شری وری چندر شیکھر اور ٹیکنالوجی ڈیولپمنٹ بورڈ کے چیئرمین ڈاکٹر شری وری چندر شیکھر اور ٹیکنالوجی ڈیولپمنٹ بورڈ کے سکریٹری راجیش کمار پاٹھک شامل ہیں۔
جل شکتی وزارت
دریاؤں کے پانی کا معیار
نئی دہلی28،مارچ2021
جل شکتی وسماجی انصاف اور تفویض اختیارات کے مرکزی وزیر مملکت جناب رتن لال کٹاریا نے آج لوک سبھا میں بتایا کہ شہروں، قصبوں اور صنعتی کارخانوں سے صاف نہ کیا گیا یا جزوی طور پر صاف کیاگیا، پانی چھوڑے جانے کی وجہ سے ملک کے دریاؤں میں آلودگی اور کثافت ہوتی ہے۔ زرعی کچرے، کھلے میں رفع حاجت اور ٹھوس کچرے کو ٹھکانے لگانے والے مقامات سے نکلنے والا پانی بھی دریاؤں میں آلودگی میں اضافے کی وجہ ہے، جنہیں آلودگی کے وسائل میں شمار ہی نہیں کیاگیا۔
سینٹرل پالیوشن کنٹرول بورڈ  ریاستی پالیوشن کنٹرول بورڈ، پالیوشن کنٹرول کمیٹیوں کے اشتراک سے نگرانی کرنے والے اسٹیشنوں کے ایک نیٹ ورک کے ذریعے ملک میں دریاؤں کے معیاری پانی اور آبی اداروں کی لگاتار نگرانی کررہا ہے۔ ستمبر 2018 کی سی پی سی بی کی رپورٹ کے مطابق بائیو کیمیکل آکسیجن ڈیمانڈ  سطحوں، جو آرگینک آلودگی کا ایک عندیہ ہے کے اعتبار سے نگرانی کے نتائج کی بنیاد پر 323 دریاؤں میں 351 آلودہ دریا پٹیوں کی نشاندہی کی گئی۔
مارچ 2015 میں سی پی سی بی کے ذریعے شائع کردہ ایک اور رپورٹ کے مطابق ملک میں شہری علاقوں سے گندے پانی کی نکاسی یومیہ 61948 ملین لیٹرس ہے۔سیلف ریگولیٹری طریقہ کار کے ذریعے نگرانی کے میکانزم اور مؤثر عمل آوری کو مستحکم کرنے کے لئے سی پی سی بی نے آلودگی کی سطحوں پر لگاتار نگرانی رکھنے کے لئے کونیٹی نووس ایفلونیٹ، ایمیشن مانیٹرنگ سسٹم  نصب کرنے کے لئے چینی صنعتوں سمیت انتہائی آلودہ صنعتوں کے تمام 17 زمروں کو ہدایت دی ہے۔
سی پی سی بی نے ان صنعتوں میں نصب شدہ او سی ای ایم ایس میں ریکارڈ کئے گئے نکاسی  کے معیارات اور پانی کے نکاسی کی خلاف ورزی کی وجہ سے تیار کئے گئے شارٹ میسیج سروس  الرٹس کمپیوٹر پر 17-2016 سے انتہائی آلودہ صنعتوں کے 17 زمروں کا معائنہ شروع کردیا ہے۔
سی پی سی بی نے بتایا کہ اس پہل کے تحت اکتوبر 2016 سے جنوری 2021 تک 27 شوگر صنعتوں کا معائنہ کیاگیا اور معائنہ کے دوران یہ بات سامنے آئی کہ 13 صنعتیں ضابطوں پر عمل پیرا نہیں ہیں، اس لئے ماحولیات کے تحفظ کے قانون 1986 کی دفعہ 5 کے مطابق تین صنعتوں کو وجہ بتاؤ نوٹس اور 9 صنعتوں کو بند کرنےکی ہدایت جاری کی گئی۔باقی ایک صنعت کے لئے واٹر ایکٹ 1974 اور ایئر ایکٹ 1981 کی دفعہ 18   کے تحت مہاراشٹر ایس بی سی بی کے لئے ہدایات جاری کی گئی تھیں۔
سی پی سی بی نے ملک میں ایسی 2968 صنعتوں کی نشاندہی کی ہے جو آلودگی پھیلارہی ہیں۔ ان میں 2318 صنعتیں آپریشنل ہیں اور 650 صنعتیں خود بخود ہی اپنی کسی وجہ سے بند ہوگئیں۔
...............................................................
ش ح، ح ا، ع ر
U-3154
(Visitor Counter : 112
سائنس اور ٹیکنالوجی کی وزارت
سکریٹری، ڈی بی ٹی کی قیادت میں ہندوستانی وفد 11 اور 12 اکتوبر 2022 کو ہند-امریکی ویکسین ایکشن پروگرام کے مشترکہ ورکنگ گروپ کی 34ویں میٹنگ کے لیے این آئی ایچ ، امریکہ کا دورہ کر رہا ہے
حیاتیاتی ٹکنالوجی کا شعبہ  نیشنل انسٹی ٹیوٹ آف الرجی اینڈ انفیکشس ڈیزیز  ، نیشنل انسٹی ٹیوٹ آف ہیلتھ  ، امریکہ کے ساتھ مشترکہ طور پر ایک دو طرفہ تعاون پر مبنی پروگرام پر،جسے انڈو-یو ایس ویکسین ایکشن پروگرام  کہا جاتا ہے، جولائی 1987 سے عمل درآمد کر رہا ہے ۔ موجودہ پانچ سالہ وی اے پی مشترکہ بیان کو، ریاستہائے متحدہ امریکہ اور جمہوریہ ہند کے درمیان سائنس اور ٹیکنالوجی کے معاہدے کو دیکھتے ہوئے، محترم وزیر سائنس اور ٹیکنالوجی اور وزارت خارجہ کی منظوری کے ساتھ 2027 تک بڑھا دیا گیا ہے۔
ڈاکٹر راجیش ایس گوکھلے، سکریٹری، ڈی بی ٹی، ڈی بی ٹی کے سینئر عہدیداروں پر مشتمل ہندوستانی وفد کے ساتھ وی اے پی کے مشترکہ ورکنگ گروپ  کی 34ویں میٹنگ اور دیگر سائنسی مشاورت کے لیے امریکہ کا دورہ کر رہے ہیں۔ جے ڈبلیو جی، وی اے پی کو نگرانی فراہم کرتا ہے اور یہ ہندوستان اور امریکہ کے ماہرین اور پالیسی سازوں پر مشتمل ہے، جس کی سربراہی ہندوستان کی طرف سے سکریٹری ڈی بی ٹی کرتے ہیں۔
یہ میٹنگ 11 اور 12 اکتوبر 2022 کو میری لینڈ کے شہر بیتیسڈا کے این آئی ایچ کیمپس میں منعقد کی جا رہی ہے۔ میٹنگ کے دوران، ہند-امریکی وی اے پی کے مشترکہ بیان پر ، 2027 تک پروگرام میں پانچ سال کی توسیع پر غور کرتے ہوئے امریکہ میں ہندوستانی سفیر کی موجودگی میں ڈاکٹر راجیش ایس گوکھلے اور ڈاکٹر انتھونی فوکی میں ڈائریکٹر، این آئی اے آئی ڈی نے دستخط کیے ۔
قاعدے کے مطابق، امریکہ کی طرف سے آنجہانی پروفیسر وی راملنگاسوامی، سابق نیشنل پروفیسر اور آنجہانی پروفیسر فریڈ رابنس، وی اے پی جے ڈبلیو ڈی کے سابق چیئرمین کی یاد میں ایک ’راما-رابنز لیکچر‘ کا اہتمام کیا گیا۔ یہ لیکچر دونوں ممالک کے لیے سائنسی معنویت کے موضوع پر ایک پرکشش گفتگو ہے جوطبی علوم کے شعبے میں ایک نامور شخصیت نے دیا ہے۔ اس سال، 'راما-رابنز لیکچر' ڈاکٹر فوکی نے 'وبا سے مقابلے کی تیاری اور کووڈ۔19 سے حاصل ہونے و الے سبق ' پر دیا تھا۔ اس موقع پر سکریٹری، ڈی بی ٹی نے بھی ایک مکالمہ پیش کیا۔
وزارت اطلاعات ونشریات
خواتین کے آئی سی سی عالمی کپ 2022کا آل انڈیا ریڈیوسےبراہ راست نشریہ
اب جبکہ ہم آج خواتین کا عالمی دن منا رہے ہیں، ہماری خواتین کی بھارتی کرکٹ ٹیم نے جاری آئی سی سی خواتین عالمی کپ2022 میں ٹورنامنٹ کے اپنے پہلے میچ میں ہی پاکستان کو شکست دے کرآئی سی سی خواتین کرکٹ ورلڈ کپ 2022 کی چیمپئن بننے کے لئے راہ ہموار کرلی ہے ۔ہماری خواتین کرکٹ ٹیم کی اس شاندارمہم کو آپ تک پہنچانے کے لیے، پرسار بھارتی ایک ماہ تک جاری رہنے والےاس پروگرام کا احاطہ کرتے ہوئے آل انڈیا ریڈیو نیٹ ورک پربراہ راست ریڈیو کمنٹری نشر کررہا ہے۔
خواتین کے عالمی کرکٹ کپ 2022 کی کمنٹری، جو اس ماہ کے اوائل میں شروع ہوا تھا ملک بھر کے سبھی پرائمری چینلوں اے آئی آر ایف ایم رینبو نیٹورک ،ڈی آر ایم اور ڈی ٹی ایچ چینلوں پر آل انڈیا ریڈیو کے ذریعہ نشر کی جارہی ہے۔
آل انڈیا ریڈیو کے ساتھ سامعین کو منسلک رکھنے کے لیے، یہ بصیرت انگیز شوز میچ کے آغاز سے پہلے، وقفوں اور میچ کے بعد نشر کیے جائیں گے۔ ہمارے ڈیجیٹل سامعین کے لیے، یہ پروگرام پرسار بھارتی اسپورٹس یوٹیوب چینل پر بھی دستیاب ہوں گے ۔ https://www.youtube.com/c/PrasarBharatiSports
کوریج کو سب کی شمولیت والا بنانے کے لئے کرکٹ میچوں کی پیشرفت کے بارے میں گھنٹے کے حساب سے تازہ معلومات متعلقہ علاقائی زبانوں میں ملک بھر کے آل انڈیا ریڈیو اسٹیشنوں سے نشر کی جائیں گی۔
ٹورنامنٹ کے دوران کوریج پر تمام اپ ڈیٹس کے لیے، آل انڈیا ریڈیو اسپورٹس@آکاشوانی اسپورٹس اوردوردرشن اسپورٹس@ ڈی ڈی اسپورٹس چینل کے ٹوئٹر ہینڈل سے جڑے رہیں۔
آپ ان ایف ایم رینبو چینلوں پر کرکٹ کی براہ راست کمنٹری سن سکتے ہیں:
کرکٹ کی براہ راست کمنٹری ان ڈی آر ایم چینلوں پر بھی دستیاب ہوگی۔
شمال مشرقی ریاستوں کی ترقی کی وزارت
شمال مشرقی خطے کی ترقی ، سیاحت و ثقافت کے مرکزی وزیر جناب جی کشن ریڈی 10 اور 11 اپریل 2023 کو تریپورہ کا دورہ کریں گے
شمال مشرقی خطے کی ترقی  ، سیاحت و ثقافت کے مرکزی وزیر جناب جی کشن ریڈی 10 اور 11 اپریل 2023 کو تریپورہ کا دورہ کریں گے۔ وزیر موصوف تریپورہ کے وزیر اعلیٰ جناب مانک شاہ اور شمال مشرقی خطے کی ترقی کی وزارت، این ای سی اور ریاستی حکومت کے دیگر سینئر افسران کے ساتھ ترقیاتی منصوبوں کا جائزہ لیں گے۔
جناب ریڈی اگرتلہ اکھوڑہ ریل پروجیکٹ کے سائٹ کا معائنہ بھی کریں گے۔ اپنے دو روزہ دورے کے دوران جناب ریڈی بطور مہمان خصوصیشمال مشرق سیکورٹی ایجوکیشن اینڈ گلوبل ایمپلائیبلٹی کانفرنس میں بھی شرکت کریں گے۔ وہ تھنک ٹینک ایشین کنفلوئنس کے زیر اہتمام "شمال مشرقی ہندوستان، بنگلہ دیش اور خلیج بنگال میں ہند-بحر الکاہل شراکت داری کی تعمیر میں مستقبل کا لائحہ عمل" کے موضوع پر منعقدہ مذاکرات میں بھی شرکت کریں گے اوربیان دیں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3897
(Visitor Counter : 52
وزارتِ تعلیم
جناب پردھان نے طلباء سے مطالبہ کیا کہ وہ اپنی کامیابی پر شکر گزار ہونے کیلئے معاشرے کی مدد کریں اور عالمی چیلنجوں کا حل ڈھونڈیں
جناب دھرمیندر پردھان کا حیدرآبادیونیورسٹی کے 22ویں کانووکیشن سے خطاب
تعلیم، ہنرمندی کے فروغ اور صنعت کاری کے مرکزی وزیر جناب دھرمیندر پردھان نے آج حیدرآبادیونیورسٹی کے 22ویں کانووکیشن  سے خطاب کیا۔ ریاست تلنگانہ کی گورنر ڈاکٹر تمل سائی سندرراجن اور حیدرآبادیونیورسٹی کے چیف ریکٹر نے اس تقریب کو رونق بخشی۔
وزیر موصوف نے اجتماع سے خطاب کرتے ہوئے کہا کہ حیدرآباد کو آرائشی موتیوں کا شہر کہا جاتا ہے۔ یہ ایک ایسا شہر بھی ہے جو دانش ورانہ موتی پیدا کر رہا ہے۔ انہوں نے مزید کہا کہ حیدرآباد اپنی آئی ٹی صلاحیتوں کے لئے پہچانا جاتا ہے۔ یہ ملک کے ایک سرکردہ طبی ٹیکنالوجی کے مرکز کے طور پر بھی ابھر رہا ہے۔ انہوں نے یہ کہتے ہوئے کہ حیدرآبادیونیورسٹی فضیلت کے ایک مرکز کے طور پر ابھر رہی ہے انہوں نے اس اعتماد کا اظہار کیا کہ یونیورسٹی 21ویں صدی میں علم پر مبنی معیشت کی مشعل بردار ہوگی۔
جناب پردھان نے بتایا کہ حیدرآبادیونیورسٹی کے کانووکیشن میں بہت سی طالبات کو اعزاز سے نوازا جا رہا ہے۔ ہماری ناری شکتی ہمارے ملک کی معاشی بہبود میں اہم کردار ادا کرے گی۔
جناب پردھان نے کہا کہ آب و ہوا میں تبدیلی، بدلتے ہوئے زرعی طریقے، نئی بیماریاں آج ہر ایک کے لئے تشویش کا موجب ہیں۔ سماج باشعور لوگوں سے امید کرتا ہے کہ وہ ان اہم چیلنجوں کا حل فراہم کریں گے اور حیدرآبادیونیورسٹی ان چیلنجوں کا حل فراہم کرنے کی صلاحیت رکھتی ہے۔ انہوں نے کہا کہ ہندوستان ایک سرکردہ اقتصادی سپر پاور اور علم پر مبنی معیشت بننے کا خواہاں ہے۔ انہوں نے مزید کہا کہ جدت طرازی اور صنعت کاری ہمیں آگے لے جائے گی۔ ہمیں اپنے معاشرے کی ترقی کے لئے مزید دولت اور ملازمت پیدا کرنے والے تیار کرنے ہیں۔
جناب پردھان نے یہ بھی کہا کہ ہندوستان سائنس اور ٹیکنالوجی سے مضبوط تعلق رکھنے والی ایک بہت قدیم تہذیب ہے۔ عالمی وبا کووڈ-19 نے دکھا دیا ہے کہ ہندوستانی علمی نظام اور ہندوستانی طرز زندگی کے پاس دنیا کو پیش کرنے کے لئے بہت کچھ ہے۔ ہمیں آئی کے ایس کو جدید تناظر کے ساتھ فروغ دینا ہے۔
جناب پردھان نے زور دے کر کہا کہ دنیا بڑی امید کے ساتھ ہندوستان کی طرف دیکھ رہی ہے۔ اگلے 25 سال ہم سب کے لئے اہم ہیں۔ ہم امرت کال میں داخل ہورہے ہیں جس میں نئی تعلیمی پالیسی 2020 انسانیت کی فلاح و بہبود کے لئے ایک رہنما فلسفہ ہے۔ سیارے کی دیکھ بھال کرنا ہندوستان کی ذمہ داری ہے۔
انہوں نے مزید کہا کہ ہندوستان آب و ہوا میں تبدیلی، خوراک کی قلت سے لڑنے میں، امن اور ہم آہنگی کی راہ ہموار کرنے میں اور صحت کی دیکھ بھال اور اقتصادی ماڈل فراہم کرنے میں دنیا کے لے معیاری پیمانہ بننے جا رہا ہے۔ انہوں نے مزید کہا کہ نئی تعلیمی پالیسی 2020 کے فلسفے کی بنیاد پر ہندستان انسانیت کی مشعل بن کر ابھرے گا۔
بعد ازاں جناب پردھان نے یہ بھی کہا کہ جب ہندوستان آزادی کے 100 سال کا جشن منا رہا ہو گا، حیدرآبادیونیورسٹی ہمارے علم پر مبنی معاشرے کا ایک بڑا مرکز ہوگی۔ انہوں نے طلباء پر زور دیا کہ وہ اپنی تعلیم کو پُر معنی اور مزید بامقصد بنانے اور اپنی کامیابی پر شکر گزار ہونے کیلئے معاشرے کی مدد کریں۔
حیدرآبادیونیورسٹی نے مختلف پروگراموں میں داخلہ لینے والے 4800 طلباء کو وہ ڈگریاں عطا کیں جن کے وہ آرزومند تھے۔ 1631 طلبا نے ذاتی طور پر اور باقی غیر حاضر رہتے ہوئے ڈگریاں حاصل کیں۔ ان میں 573 پی ایچ ڈی ہیں۔ اسکالروں اور متعدد طلباء کو ان کی غیر معمولی کارکردگی پر ایوارڈز اور تمغوں سے سرفراز کیا گیا۔
صحت اور خاندانی بہبود کی وزارت
کوروناوائرس کووڈ-19پراب تک کی صورتحال:سفرسے متعلق اضافی مشورہ
نئی دہلی،05؍مارچ،پہلے سے ہی نافذ ویزا بندشوں کے علاوہ ایسے مسافروں کو جنہوں نے اٹلی یا جمہوریہ کوریا کا سفر کیا ہے؍ اٹلی یا جمہوریہ کوریا سےسفر کیلئے نکل رہے ہیں اور بھارت میں داخل ہونے کے خواہشمند ہیں، ان ملکوں کی صحت سے متعلق اتھارٹیز کے ذریعے نامزد کی گئی لیباریٹریوں سےکورونا وائرس کووڈ-19 کے لئے کرائے گئے منفی ٹیسٹ کے سرٹیفکیٹ کی ضرورت ہوگی۔ یہ 10؍ مارچ 2020 سے لاگو ہوگا اور کووڈ-19 کے معاملوں کے دَب جانے تک ایک عارضی اقدام ہے۔
۰۰۰۰۰۰۰۰
U- 1062
(Visitor Counter : 57
وزارت دفاع
کاروار کے بحریہ کے اڈے میں بھارتی بحریہ کے سربراہ نے 600 رہائشی گھروں کا افتتاح کیا
بھارتی بحریہ کے سربراہ ایڈمرل آر ہری کمار نے 21 اگست ، 2023 ء کو کاروار کے بحریہ کے اڈے کا دورہ کیا۔ دورے کے دوران بحریہ کے سربراہ نے بڑی تعداد میں بحریہ کے اہل کاروں کے اہل خانہ کی موجودگی میں امادھلّی اور ارگا نیول بیس میں 600 فلیٹس پر مشتمل دو رہائشی عمارتوں کا افتتاح کیا۔
اِن 10 رہائشی ٹاورز کو آئی جی بی سی گولڈ ریٹنگ کے مطابق جدید سہولیات، بہتر انٹیریئرز، لینڈ س کیپنگ اور بیرونی خدمات سے آراستہ کیا گیا ہے۔ بنیادی ڈھانچے کی یہ ترقی ، جاری پروجیکٹ سی برڈ کے مرحلہ III اے کا حصہ ہے ، جس میں تقریباً 10,000 فوجی اور سویلین اہلکار اپنے اہل خانہ کے ساتھ رہائش پذیر ہوں گے۔
جاری تعمیراتی کاموں سے متعدد براہ راست اور بالواسطہ ملازمتیں پیدا ہوئی ہیں۔ یہ پروجیکٹ حکومت ہند کے 'آتم نربھر بھارت ' اقدام کے مطابق ہے ، جس میں 90 فی صد سے زیادہ مٹیریل مقامی طور پر خریدا جاتا ہے۔
بحریہ کے سربراہ نے اعلیٰ معیار کے دفاعی بنیادی ڈھانچے کی تعمیر میں پروجیکٹ سی برڈ کی کوششوں کی ستائش کی اور باقی سہولیات کی جلد تکمیل پر زور دیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع ۔ ع ا
U.No. 8673
(Visitor Counter : 53
وزارت دفاع
بھارتی فضائیہ کے اپاچی ہیلی کاپٹر کی احتیاطی لینڈنگ
نئی دلّی ، 17 اپریل / پٹھان کوٹ کے ایئر بیس سے بھارتی فضائیہ کے ایک اَپاچی ہیلی کاپٹر نے آج 17 اپریل ، 2020 ء کو اڑان بھری تھی ۔ تقریباً ایک گھنٹے کی اڑان کے بعد ، اِس ہیلی کاپٹر میں خرابی کی علامات ظاہر ہوئیں ، جس کے بعد اُسے پنجاب کے اِندورا کے مغرب میں بحفاظت اتار لیا گیا ۔ ہیلی کاپٹر کے کیپٹن نے فوری اور درست فیصلہ کرتے ہوئے ہیلی کاپٹر کو بحفاظت اتار لیا ۔ ہیلی کاپٹر میں سوار سبھی لوگ محفوظ ہیں اور کسی بھی قسم کا جانی یا مالی نقصان نہیں ہوا ہے ۔ اس ہیلی کاپٹر کو ضروری مرمت کے بعد درست کر لیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1800
(Visitor Counter : 111
امور داخلہ کی وزارت
سرحدی علاقوں کی سیکیورٹی سے متعلق اسکیم
نئی دہلی ،09فروری :داخلی امورکی وزارت سرحدی علاقوں کی حفاظت کے مقصد سے سرحدسے متعلق بنیادی ڈھانچہ اوراس کے بندوبست  کی اسکیم کے تحت بنیادی ڈھانچہ کی تیاری کی غرض سے مختلف پروجیکٹوں پرعمل درآمد کررہی ہے ۔ جن میں منجملہ دیگرچیزوں کے سرحدی سرکوں اورسرحد کی اگلی چوکیوں  کی تعمیر ، سرحدپر باڑھ لگانے اورفلڈ لائٹس نصب کرناشامل ہیں ۔
بی آئی ایم اسکیم کے تحت فنڈس مختلف سرحدوں کے لئے الاٹ کئے جاتے ہیں ۔ بنگلہ دیش ، بھوٹان ، میانمار اورچین سے متصل سرحدوں کی حفاظت سے متعلق اسکیم کے تحت 2014سے فراہم کئے گئے فنڈس کی تفصیلات درج ذیل ہیں :

|
|
نمبرشمار
|
|
سرحد
|
|
فنڈس فراہم کئے گئے
|
|
2014-
15
|
|
2015-
16
|
|
2016-
17
|
|
2017-
18
|
|
2018-
19
|
|
2019-
20
|
|
2020-21 
|
|
-
|
|
انڈو۔بنگلہ دیش
|
|
722.25
|
|
672.93
|
|
700.70
|
|
1152.80
|
|
1019.55
|
|
996.53
|
|
651.76
|
|
-
|
|
انڈو-بھوٹان
|
|
10.34
|
|
33.82
|
|
20.76
|
|
20.02
|
|
11.34
|
|
10.31
|
|
9.88
|
|
-
|
|
انڈو-میانمار
|
|
18.31
|
|
9.80
|
|
23.00
|
|
5.00
|
|
6.27
|
|
20.00
|
|
20.38
|
|
-
|
|
انڈو-چین
|
|
182.31
|
|
425.25
|
|
229.94
|
|
211.38
|
|
270.13
|
|
351.89
|
|
237.93
داخلی امورکے وزیرمملکت جناب نتیانند رائے نے آج لوک سبھا میں ایک سوال کے تحریری جواب میں یہ بات بتائی۔
پیٹرولیم اور قدرتی گیس کی وزارت
کابینہ نے برازیل میں بی ایم-سیل-11 پروجیکٹ کی ترقی کے لیے بھارت پیٹرولیم کارپوریشن لمیٹڈ کی مکمل ملکیت والی ذیلی کمپنی بھارت پیٹرو ریسورسز لمیٹڈ کی اضافی سرمایہ کاری کو منظوری دی
نئی دہلی، 27 جولائی 2022:
وزیراعظم جناب نریندر مودی کی سربراہی میں اقتصادی امور کی کابینہ کمیٹی نے برازیل میں بی ایم-سیل-11 کنسیشن پروجیکٹ کی ترقی کے لیے بھارت پیٹرولیم کارپوریشن لمیٹڈ  کی مکمل ملکیت والی ذیلی کمپنی بھارت پیٹرو ریسورسز لمیٹڈ  کی جانب سے 1600 ملین امریکی ڈالر  کی اضافی سرمایہ کاری کو منظوری دے دی ہے۔
سی سی ای اے نے مندرجہ ذیل کی منظوری بھی دی:
- بی پی آر ایل اور کمپنی کے مجاز شیئر کیپیٹل میں بی پی سی ایل کے ذریعہ ایکویٹی سرمایہ کاری کی حد کو 15,000 کروڑ روپے سے بڑھا کر 20,000 کروڑ روپے  کرنا۔
- انٹرمیڈیٹ ڈبلیو او ایس کے ذریعے بین الاقوامی بی وی برازیل پٹرولیو لیمٹاڈا میں بی پی آر ایل انٹرنیشنل بی وی کی جانب سے ایکویٹی سرمایہ کاری کی حد میں 5,000 کروڑ روپے کی موجودہ حد سے 15,000 کروڑ روپے تک کے اضافے کو مُجاز بنانا جو کہ 10,000 کروڑ روپے کا اضافہ ہے۔
بی ایم-سیل-11 پروجیکٹ سے پیداوار کا آغاز 2026-27 سے متوقع ہے۔
اس سے مدد ملے گی:
- بھارت کی توانائی کی سلامتی کو مستحکم کرنے کے لیے ایکویٹی تیل کی رسائی۔
- بھارت کی خام تیل کی فراہمی میں تنوع پیدا کرنا، بھارتی تیل کمپنیوں نے برازیل سے مزید خام تیل حاصل کرنے میں دلچسپی کا اظہار کیا ہے۔
- برازیل میں بھارت کے قدم مضبوط کرنے سے ہمسایہ لاطینی امریکی ممالک میں کاروباری راستے مزید کھلیں گے۔
- ممالک کے درمیان دو طرفہ تعلقات کو مزید مستحکم کرنا۔
بی پی آر ایل کے پاس اس کنسیشن میں برازیل کی قومی تیل کمپنی پیٹروبراس کے ساتھ 60 فیصد حصے کے مفاد کے ساتھ آپریٹر کے طور پر 40 فیصد حصہ کا مفاد  ہے۔
بی پی آر ایل 2008 سے برازیل میں اس منصوبے کی کھوج اور ترقی سے وابستہ ہے۔
وزارات ثقافت
نیشنل مونومنٹ اتھارٹی نے ڈاکٹر امبیڈکر سے منسلک دو مقامات کو قومی اہمیت کی یادگار قرار دینے کی سفارش کی
نیشنل مونومنٹ اتھارٹی نے ہندوستانی آئین کے معمار اور عظیم سماجی مصلح ڈاکٹر امبیڈکر سے وابستہ دو مقامات کو قومی اہمیت کی یادگار قرار دینے کی سفارش کی ہے۔
نیشنل مونومنٹس اتھارٹی نے سفارش کی ہے کہ ودودرا میں سنکلپ بھومی بینین ٹری کمپلیکس کو، جہاں ڈاکٹر امبیڈکر نے 23 ستمبر 1917 کو چھوت چھات کے خاتمے کا عہد کیا تھا، کو قومی اہمیت کی یادگار قرار دیا جائے۔ یہ مقام سو سال سے بھی زیادہ پرانا ہے اور ڈاکٹر امبیڈکر کے ذریعہ شروع کئے گئے سماجی احترام کے انقلاب کا گواہ رہا ہے۔
نیشنل مونومنٹ اتھارٹی نے مہاراشٹر کے ستارا میں ایک مقام کی سفارش کی ہے جہاں بھیم راؤ رام جی امبیڈکر نے پرتاپ راؤ بھوسلے ہائی اسکول میں اپنی ابتدائی تعلیم حاصل کی، اسے بھی قومی اہمیت کی یادگار قرار دیا جائے۔
اس اسکول کے رجسٹر پر آج بھی مراٹھی میں فخر کے ساتھ ایک چھوٹے طالب علم بھیم راؤ کے دستخط کو دکھایا گیا ہے۔ یہ اسکول اب ضلع پریشد کے تحت آتا ہے جو کافی خستہ حالت میں ہے۔
یہ سفارشات نیشنل میموریل اتھارٹی کی طرف سے ثقافت کے وزیر مملکت جنابارجن رام میگھوال کے سامنے رکھی گئی ہیں۔
نیشنل مونومنٹ اتھارٹی کے چیئرمین جناب ترون وجے نے کہا کہ یہ ایک سماجی ہم آہنگی اور مساوات کی خطے میں ایک بیش قیمتی ورثہ ہے اور اسے قومی اہمیت کی یادگار قرار دے کر محفوظ کیا جانا چاہیے۔
۔۔۔۔۔۔۔۔۔۔۔
ش ح۔ ح ا۔ن ا۔
U- 7444
(Visitor Counter : 75
محنت اور روزگار کی وزارت
دو روزہ ای ایس آئی سی چنتن شیور اختتام پذیر ہوا جس سے اہم ترین نتائج برآمد ہوئے
محنت اور روزگار کے مرکزی وزیر نے ای ایس آئی اسکیم کی توسیع اور ملک کے سبھی ضلعوں میں پی ایم جے اے وائی کے ساتھ کے انضمام کا اعلان کیا
نئی دہلی، 18 اگست، 2022 / دو روزہ ای ایس آئی سی چنتن شیور جو ای ایس آئی سی کی تاریخ میں اب تک کا پہلا شیور ہے اہم ترین نتائج کے ساتھ اختتام پذیر ہو گیا۔ اس میں خدمات بہم پہنچانے کے نظام میں توسیع کی سفارشات کی گئی ہیں۔
محنت و روزگار ، ماحول ، جنگلات اور آب و ہوا میں تبدیلی کے مرکزی وزیر جناب بھوپیندر یادو نے ہریانہ کے سورج کنڈ میں منعقدہ ای ایس آئی سی چنتن شیور کے اختتامی خطبے میں آج ای ایس آئی سی کی خدمات بہم پہنچانے کے نظام میں توسیع اور بہتری کے لیے اہم نتائج کا اعلان کیا۔
مرکزی وزیر نے کہا کہ ای ایس آئی سی چنتن شیور کے نتائج سے پالیسی اور اس پر عمل درآمد کے درمیان فرق کو ختم کر کے سواستھ سے سمریدھی کے وزیر اعظم کے ویژن پر عمل کرنے میں مدد ملے گی۔ یہ ایک بسات بدل دینے والا قدم ثابت ہوگا اور اس سے تمام شرم یوگیوں اور ان پر انحصار کرنے والے سبھی لوگوں کو بڑے پیمانے پر فائدہ ہوگا۔
وزیراعظم نے ای ایس آئی سی چنتن شیور کے مندرجہ ذیل بڑے 11 نتائج کا اعلان کیا:
- ای ایس آئی سی دسمبر 2022 تک ملک کے سبھی 744 ضلعوں میں اپنی خدمات میں توسیع کرے گا۔
- ملک کے سبھی ضلعوں میں پی ایم جے اے وائی کو ضم کیا جائے گا جس کا مقصد مستفیدین کو بہتر طریقے سے خدمات فراہم کرنا ہے جس کی وجہ سے پورے بھارت میں لوگوں کو فائدہ ہوگا۔
- پیشہ ورانہ صحت کے لیے مہارت کے مراکز قائم کیے جائیں گے تاکہ بھارت میں پیشہ ورانہ بیماریوں پر تحقیقات کو فروغ دیا جا سکے۔
- ضابطوں پر تازہ ترین ٹکنالوجی اور مستقبل کے فائدوں کے مدنظر نئی ڈسپینسریوں اور اسپتالوں کی منظوری کے لیے ضابطوں پر نظر ثانی کی ضرورت ہے۔
- ای ایس آئی اسپتال آیوشمان بھارت ڈیجیٹل مشن کے لیے مقررہ وقت میں کام کریں گے۔
- ای ایس آئی ملک کے امنگوں والے ضلعوں میں صحت سہولیات / میڈیکل کالج کو فروغ دینے کے موقعے تلاش کرے گا۔
- اسپتالوں اور خدمات کو بہتر بنانے کا نظام تیار کیے جانے کی ضرورت ہے اس میں کلینیکل عملے کی بھرتی کی ضرورت ہے۔
- پی جی میڈیکل نشستوں کےلیے ای ایس آئی سی اسپتالوں کا فروغ ۔
- تین سطحوں – انفرادی سطح ، ٹیم کی سطح اور ادارہ جاتی سطح پر ٹکنالوجی کو فروغ دے کر صلاحیت سازی کی منصوبہ بندی کی جائے۔
- ای ایس آئی کارپوریشن کے فیصلوں کے بارے میں سبھی متعلقہ فریقوں کو جانکاری دی جائے تاکہ ان پر موثر طور پر عمل درآمد کیا جائے۔
- ای ایس آئی زیادہ مقابلہ جاتی رجحان کے مقصد سے نئے پروجیکٹوں کے لیے نئے تصوراتی منصوبے تیار کرنے میں ڈیزائننگ اور ساز و سامان سے متعلق کام کاج کے ضابطے اور معیارات تیار کرے۔
محنت اور روزگار کے مرکزی وزیر نے اجتماع کو یہ بھی بتایا کہ ای ایس آئی سی چنتن شیور کی سفارشات اور محنت و روزگار کی وزارت اور ای پی ایف او کے دیگر معاملات پر آئندہ محنت کے وزیروں کی کانفرنس میں بات کی جائے گی۔ یہ کانفرنس 26-25 اگست ، 2022 کو آندھر پردیش میں تیروپتی کے مقام پر منعقد ہوگی۔
روزگار و محنت کے وزیر جناب رامیشور تیلی نے ای ایس آئی کے نتائج پر خوشی کا اظہار کیا اور کہا کہ حکومت ملک کے کارکنوں کی بہبود کے لیے عہد بند ہے۔
محنت و روزگار کے سکریٹری جناب سنیل برتھوال ، نے سبھی شرکاء سے کہا کہ وہ سبھی متعلقہ فریقوں کے فائدے کی خاطر بالکل نچلی سطح پر کام کریں۔
…..
ش ح ۔ اس۔ ت ح ۔
U - 9311
(Visitor Counter : 67